CELEX: 62015CN0224
Language: bg
Date: 2015-05-15 00:00:00
Title: Дело C-224/15 P: Жалба, подадена на 15 май 2015 г. от Rose Vision, S.L. срещу решението, постановено от Общия съд (пети състав) на 5 март 2015 г. по дело T-45/13, Rose Vision и Seseña/Комисия

13.7.2015   
            
            
               BG
            
            
               Официален вестник на Европейския съюз
            
            
               C 228/8
            
         Жалба, подадена на 15 май 2015 г. от Rose Vision, S.L. срещу решението, постановено от Общия съд (пети състав) на 5 март 2015 г. по дело T-45/13, Rose Vision и Seseña/Комисия
   (Дело C-224/15 P)
   (2015/C 228/10)
   Език на производството: испански
   
      Страни
   
   
      Жалбоподател: Rose Vision, S.L. (представител: J.J. Marín López, адвокат)
   
      Друга страна в производството: Европейска комисия
   
      Искания
   
   
               —
            
            
               Съдът да отмени Решение на Общия съд (пети състав) от 5 март 2015 г., Rose Vision и Seseña/Комисия, T-45/13, EU:T:2015:138.
            
         
               —
            
            
               Съдът да обяви за нищожно спирането на плащанията, извършено от Комисията и от други органи на Съюза (по-специално Изпълнителната агенция за научни изследвания) във връзка с одити 11-INFS-025 и 11-BA119-016, с посочените в точка 51 от настоящата жалба последици.
            
         
               —
            
            
               Съдът да констатира, че Комисията е нарушила свързаните със задължението за поверителност клаузи на договора за отпускане на безвъзмездни средства по проекта FutureNEM, поради което Комисията трябва да обезщети Rose Vision по начина, посочен в точка 93 от настоящата жалба.
            
         
               —
            
            
               да се констатира, че Комисията носи извъндоговорна отговорност по отношение на Rose Vision, тъй като включила последното в степен на предупреждение W 2 от Системата за ранно предупреждение (СРП) (SAR) — въведена с Решение 2008/969/ЕО (1), Евроатом, относно Системата за ранно предупреждение за ползване от разпоредителите с бюджетни средства на Комисията и на изпълнителните агенции — и спряла плащанията, поради което посоченото дружество трябва да бъде обезщетено за неимуществените, т.е. финансовите вреди, и за неимуществените вреди, посочени в точка 122 от настоящата жалба.
            
         
      Основания и основни доводи
   
   
               1.
            
            
               Допусната грешка при прилагане на правото, тъй като било прието, че е налице удължаване на срока по точка II.22, параграф 5 от Общите условия FP7 за представянето на окончателните одиторски доклади 11-INFS-025 и 11-BA119-016 (точки 93 и 95 от обжалваното съдебно решение) и че Комисията не е нарушила договора за отпускане на безвъзмездни средства (точка 97 от обжалваното съдебно решение)
            
         
               2.
            
            
               Допусната грешка при прилагане на правото, тъй като констатацията, че от проекта на одиторски доклад 11-INFS-025 „вече било видно наличието на някои разходи за персонал, които не са били допустими, както и нарушаването на някои договорни клаузи, и това е било потвърдено в окончателната редакция на посочения одиторски доклад“, не била мотивирана (точка 99 от обжалваното съдебно решение)
            
         
               3.
            
            
               Допусната грешка при прилагане на правото, тъй като във връзка с одиторски доклад 11-INFS-025 било прието, че Rose Vision „не е представило нито едно доказателство, с което могат да се поставят под съмнение изводите в посочения одиторски доклад“ (точка 101 от обжалваното съдебно решение) и че Комисията не е нарушила договора за отпускане на безвъзмездни средства (точка 102 от обжалваното съдебно решение)
            
         
               4.
            
            
               Допусната грешка при прилагане на правото, тъй като било отречено наличието на нарушение на свързаните със задължението за поверителност клаузи на договора за отпускане на безвъзмездни средства по проекта FutureNEM (точка 104 от обжалваното съдебно решение)
            
         
               5.
            
            
               Допусната грешка при прилагане на правото, тъй като било прието, че Съюзът не носи отговорност за вредите, произтичащи от включването на Rose Vision в степен на предупреждение W 2 от Системата за ранно предупреждение (СРП), въведена с Решение 2008/969/ЕО, и за спирането на плащанията към Rose Vision (точка 120 от обжалваното съдебно решение)
            
         
      (1)  ОВ L 344, стр. 125.